<!-- wp:paragraph -->
<p>Polyteknikkojen Ilmailukerhossa harrastetaan monipuolisesti ilmailua ja eri ilmailulajeja. Tällä sivulla on lyhyesti esitelty mitä kaikkea kerhossa tapahtuu ja tehdään.</p>
<!-- /wp:paragraph -->

<!-- wp:heading {"level":4} -->
<h4>Purjelentoa</h4>
<!-- /wp:heading -->

<!-- wp:paragraph -->
<p>Räyskälän lentokeskuksessa pitävät majaa PIKiläiset purjelentäjät ja 
purjelentokoneet. Kaksipaikkaiset koulukoneet Acro ja DG ovat jatkuvasti
 koulutuskäytössä, mitä nyt välillä joku käy lennättämässä kavereitaan. 
Yksipaikkaisilla koneilla lennetään harjoituslentoja kentän lähistöllä, 
kokeneemmat pilotit tekevät matkalentoja ympäri Etelä-Suomea. Kerhon 
koneilla on myös osallistuttu purjelentokilpailuihin. <br>Räyskälässä 
vietetään kesäisin jatkuvaa lentoleiriä. Kerhokämpällä voivat majoittua 
ne, joilla ei vielä ole omaa asuntovaunua. Rantasaunalla saunotaan joka 
ilta ja PIK-nuotiolle kokoonnutaan grillailemaan ja turisemaan 
lentopäivän tapahtumista.</p>
<!-- /wp:paragraph -->

<!-- wp:heading {"level":4} -->
<h4>Moottorilentoa</h4>
<!-- /wp:heading -->

<!-- wp:paragraph -->
<p>Moottorilentoa harrastetaan niin ikään Räyskälässä, pääasiassa hinaustoiminnan muodossa. Kentältä löytyy kerhon ylpeys, 2-paikkainen PIK-23 Suhinu. Hinaustoiminnan lisäksi kone on kerholaisten käytettävissä, mikäli taskusta löytyy moottorilennonlupakirja ja tyypitys Suhinuun.</p>
<!-- /wp:paragraph -->

<!-- wp:heading {"level":4} -->
<h4>Lentokoulutusta</h4>
<!-- /wp:heading -->

<!-- wp:paragraph -->
<p>PIK kouluttaa vuosittain kymmeniä uusia lentolupakirjoja ja  kelpuutuksia; moottorilento- ja purjelentolupakirjoja, yölento-,  hinauslento- ja pilvilentokelpuutuksia. Lisäksi järjestetään  jatkokoulutusta, esim. moottorilentäjille matkalennoista ulkomaille,  purjelentäjille taitolento- ja matkalentokoulutusta.<br>Moottorilento-  ja purjelentolupakirjojen teoriakurssit järjestetään talven aikana  Otaniemessä. Purjelennon opiskelijoille järjestetään pääsiäisen  jälkeen intensiivileiri Räyskälässä, jossa kolmessa viikossa lennetään  lupakirjan suorittamiseen tarvittavat lennot.</p>
<!-- /wp:paragraph -->

<!-- wp:heading {"level":4} -->
<h4>Lennokkitoimintaa</h4>
<!-- /wp:heading -->

<!-- wp:paragraph -->
<p>PIKiläisistä löytyy myös useita innokkaita lennokkiharrastajia. Lennokkeja lennätetään Räyskälässä lentopäivän päätteeksi, sekä lentokauden ulkopuolella pääkaupunkiseudun eri kohteissa. Keskustelu lennokeista ja niiden rakentamisesta käy vilkkaana PIKin lennokkiosaston Whatsapp-kanavalla.</p>
<!-- /wp:paragraph -->

<!-- wp:heading {"level":4} -->
<h4>Simulaatiolentämistä</h4>
<!-- /wp:heading -->

<!-- wp:paragraph -->
<p>Silloin kun ei muutoin pääse lentämään, innokkaimmat lentävät kotona tietokoneella mm. Condor-purjelentosimulaattorilla. Varsinkin Condor-kisoihin osallistuminen porukalla on hauskaa puuhaa, ja oppiihan simu-lentämällä myös kaikenlaista uutta. Myös lennokkiharrastuksen alussa lennokin simu-lennättäminen on hyvää treeniä lennätysrutiinin opetteluun.</p>
<!-- /wp:paragraph -->

<!-- wp:heading {"level":4} -->
<h4>Saunailtoja</h4>
<!-- /wp:heading -->

<!-- wp:paragraph -->
<p>Yleensä talven päätapahtuma on ollut PIK-joulut, jonka vakiintuneena ohjelmana on Otaniemen rantsussa saunominen ja ajan vietto ilmailullisen ohjelman merkeissä. </p>
<!-- /wp:paragraph -->

<!-- wp:heading {"level":4} -->
<h4>Kerhotöitä</h4>
<!-- /wp:heading -->

<!-- wp:paragraph -->
<p>Kaikki kiinnostuneet ja innostuneet ovat hyvin tervetulleita kerhon toimintaan mukaan ihan käytännön tasolla. Töitä voi tehdä esimerkiksi  osallistumalla lentokoneiden huoltoihin tai kerhotapahtumien  järjestelyyn, hinaamalla purjekoneita Räyskälässä tai vaikka  ilmoittautumalla johonkin PIK-virkaan.</p>
<!-- /wp:paragraph -->

<!-- wp:heading {"level":4} -->
<h4>Lentokoneiden huoltoa</h4>
<!-- /wp:heading -->

<!-- wp:paragraph -->
<p>PIK huoltaa omat koneensa pääosin itse, vain isommat korjaukset ja  viranomaisen määräämät työt ostetaan ulkopuoliselta. Kerholla on purjekoneiden huoltotiimi, joka vastaa koneiden huoltojen tekemisestä. Heidän lisäkseen kaikki kerholaiset voivat osallistua  koneiden huoltoihin.  Purjekoneiden huolloista pääosa tapahtuu talven aikana Räyskälässä,  Otaniemessä ja PIKiläisten autotalleissa.</p>
<!-- /wp:paragraph -->

<!-- wp:heading {"level":4} -->
<h4>Lentoleirejä</h4>
<!-- /wp:heading -->

<!-- wp:paragraph -->
<p>Jo vuosikymmenten ajan PIKiläiset ovat suunnanneet joka kevät 
kahdeksi viikoksi Pohjois-Ruotsiin Kebnekaisenin aaltolentoleirille. 
Pääsiäisen tienoilla kymmenet purjelentäjät kokoontuvat Paittasjärven 
jäälle auratulle lentokentälle. Alueella esiintyvässä vuoristoaallossa 
saattaa purjekoneella päästä jopa yli 9 km korkeuteen. <br>Kebnen lisäksi on järjestetty leirejä Virossa ja kotimaisissa purjelentokeskuksissa.</p>
<!-- /wp:paragraph -->