<!-- wp:paragraph -->
<p><strong>Polyteknikkojen Ilmailukerho ry:n lentotoiminta‐asetus</strong></p>
<!-- /wp:paragraph -->

<!-- wp:paragraph -->
<p><em>Hyväksytty johtokunnan kokouksessa 16.3.2016</em><br><em>Asetuksesta on tiedotettu 4.4.2016 ja asetusta sovelletaan kerhon toiminnassa 18.4.2016 alkaen.<br><br></em></p>
<!-- /wp:paragraph -->

<!-- wp:paragraph -->
<p>Tämän lentotoiminta‐asetuksen laatii Polyteknikkojen Ilmailukerho ry:n johtokunta kerhon lentosääntöjen liitteeksi tarkentamaan kerhon toimintaan liittyviä yksityiskohtia. Olosuhteiden muuttuessa on johtokunta velvollinen tekemään tähän asetukseen tarvittavat korjaukset. Lentotoiminta‐asetuksen rikkojaa voi johtokunta rangaista harkintansa mukaan lentosäännöissä määrätyin toimenpitein.</p>
<!-- /wp:paragraph -->

<!-- wp:paragraph -->
<p><strong>Lentokoneiden vakuutukset ja vauriotapaukset</strong></p>
<!-- /wp:paragraph -->

<!-- wp:paragraph -->
<p>Pääsääntöisesti kerhon lentokoneissa on vähintään pakolliset vakuutukset. Koneen vakuutusasiakirjoista on tarkistettavissa vakuutusturva ja voimassaoloajat. Kaikista kerhon kalustolle sattuneista vaurioista on viipymättä ilmoitettava johtokunnalle. Vauriotapauksessa peritään vaurion aiheuttaneelta omavastuuosuus, joka on 1000 €. Johtokunta käsittelee vauriot tapauskohtaisesti ja voi lieventävien asianhaarojen vallitessa alentaa omavastuuosuutta.</p>
<!-- /wp:paragraph -->

<!-- wp:paragraph -->
<p><strong>Yleiset vaatimukset</strong></p>
<!-- /wp:paragraph -->

<!-- wp:paragraph -->
<p><em>Matkapäiväkirjan täyttö</em><br><br>Päällikkö vastaa matkapäiväkirjan oikeasta täyttämisestä. Matkapäiväkirjaan on kirjoitettava kaikki tiedot joka riville kirjaimin ja numeroin. Tämä tarkoittaa sitä, että edelliselle riville osoittavan merkinnän (‐’’‐) käyttö on kielletty. Käsialan selkeyteen on kiinnitettävä erityistä huolellisuutta varsinkin PIK‐viitteen kohdalla. Johtokunnan antamaa ohjeistusta päiväkirjan täyttämisestä on noudatettava. Epäselvistä, puuttuvista tai virheellisistä merkinnöistä peritään kahden (2) euron käsittelykulu laskutuksen yhteydessä.</p>
<!-- /wp:paragraph -->

<!-- wp:paragraph -->
<p><strong>Purjelentotoiminta</strong></p>
<!-- /wp:paragraph -->

<!-- wp:paragraph -->
<p><em>Kausitarkastuslennot</em><br><br>Kausitarkastuslennosta määrätään kerhon lentosäännössä.<br><br><em>Kaluston käsittely</em><br><br>Purjekoneiden ja niiden varusteiden käsittelyssä on noudatettava huolellisuutta ja varovaisuutta. Päivän viimeinen lentäjä vastaa lentämänsä koneen asianmukaisesta puhdistuksesta, peittelystä ja siirtämisestä halliin sekä akkujen kytkemisestä latauslaitteeseen. Jokainen paikalla oleva kerholainen on velvollinen auttamaan ja laiminlyöntitapauksessa yksinkin tekemään nämä toimenpiteet. Kuomupeitettä on pyrittävä käyttämään aina konetta seisotettaessa.<br><br><em>Lentovuorot</em><br><br>Purjekoneiden aamujaosta, viikko- ja kisavarauksista määrätään kerhon varaussäännössä. Päivittäisiä lentovuoroja jaettaessa huomioidaan seuraava lennontarkoitusten tärkeysjärjestys:</p>
<!-- /wp:paragraph -->

<!-- wp:list {"ordered":true} -->
<ol><li>Koulu‐ja tarkastuslennot</li><li>Suorituslennot</li><li>Muut lennot</li></ol>
<!-- /wp:list -->

<!-- wp:paragraph -->
<p><em>Lento-oikeus kerhon purjekoneilla</em><br><br><em>Tyypittäjät</em><br>Uuteen konetyyppiin siirtymiseen eli tyypittäytymiseen luvan antaa kerhon purjelennonopettaja. Luvan antamisen edellytyksenä on, että opettaja on lentänyt tyypitettävän kanssa. Purjelennonopettaja voi antaa konetyyppiin perehdyttämisen tehtäväksi sellaiselle kerhon lentäjälle, jolla on viimeaikaista kokemusta konetyypistä ja -yksilöstä. Ensimmäiseen yksipaikkaiseen peruskurssilla tai sen jälkeen perehdyttää kuitenkin aina lennonopettaja. Tyyppien antamisen edellytyksenä on, että opettaja on lentänyt tyypitettävän kanssa koululennon kaksipaikkaisella ja puoltaa tyyppejä.<br><br><em>Kokemusvaatimukset tyypittäytymiseen</em></p>
<!-- /wp:paragraph -->

<!-- wp:list -->
<ul><li>OH‐733, opettajan harkinnan mukainen määrä koululentoja.</li><li>OH‐952, opettajan harkinnan mukainen määrä koululentoja.</li><li>OH‐650, opettajan harkinnan mukainen määrä koululentoja OH-733:lla.</li><li>OH‐787, opettajan harkinnan mukainen määrä koululentoja OH‐952:lla, mikäli lentäjällä ei ole aiempaa kokemusta sisäänvedettävästä laskutelineestä.</li><li>OH‐883, HC-suoritus tai 75h lentokokemus purjekoneilla.</li></ul>
<!-- /wp:list -->

<!-- wp:paragraph -->
<p><em>Muita periaatteita tyyppikoulutuksesta</em></p>
<!-- /wp:paragraph -->

<!-- wp:list -->
<ul><li>Tyypittäjän on opastettava vesijärjestelmän käyttö ja ensimmäinen lento vesipainolastin kanssa.</li><li>OH-883 18 m kärkivälillä: Ennen matkalentoja vaaditaan riittävä määrä laskuja 18 m kärjillä.</li></ul>
<!-- /wp:list -->

<!-- wp:paragraph -->
<p><em>Matkalento-oikeus kerhon purjekoneilla</em><br><br>Matkalentoihin kerhon kalustolla vaaditaan</p>
<!-- /wp:paragraph -->

<!-- wp:list {"ordered":true} -->
<ol><li>HC-suoritus ja sarkalaskut<ul><li>5h aikalento suoritettu</li><li>Ja hyväksytty sarkalaskuharjoitus opettajan valvonnassa</li><li>Ja HC-suoritusvaatimukset täyttävä matkalento opettajan valvonnassa</li></ul></li><li>Ja riittävä viimeaikainen kokemus<ul><li>5 laskua saman lentokauden aikana ennen matkalentoja, jos kokonaislentokokemus purjekoneilla on alle 200h.</li><li>Muussa tapauksessa vaaditaan oman harkinnan mukainen määrä viimeaikaista kokemusta.</li></ul></li><li>Lisäksi matkalentoihin kaksipaikkaisilla vaaditaan<ul><li>aikaisempaa maastolaskukokemusta</li><li>kahden opettajan puolto ja kuittaus lentopäiväkirjaan</li></ul></li></ol>
<!-- /wp:list -->

<!-- wp:paragraph -->
<p><em>Matkustajankuljetus kerhon purjekoneilla</em><br><br>Matkustajankuljetusoikeuteen vaaditaan kerhon lennonopettajan antama perehdytys ja kuittaus lentopäiväkirjaan. Perehdytyksestä voidaan poiketa, jos lentäjä on saanut perehdytyksen matkustajan kuljettamiseen koulutusohjelman mukaisessa koulutuksessa tai läpäissyt tarkastuslennon matkustajan kuljettamista varten.&nbsp;<br><br><em>Poikkeukset</em><br><br>Edellä esitetyistä tyypitys‐ja matkalentosäännöistä voidaan poiketa kahden opettajan yhteisellä päätöksellä, jos pilotin lentokokemus on huomattava.</p>
<!-- /wp:paragraph -->

<!-- wp:paragraph -->
<p><strong>Moottorilentotoiminta</strong></p>
<!-- /wp:paragraph -->

<!-- wp:paragraph -->
<p><em>Tarkastuslennot, koululennot</em><br><br>Tarkastuslennoista ja koululennoista määrätään erikseen kerhon lentosäännöissä.<br><br><em>Koneiden käyttöön oikeuttava koulutus</em><br><br>Moottorikoneilla saa lentää päällikkönä, kun kerhon koulutus kyseiseen koneyksilöön on saatu. Koulutusta antavat lennonopettajat (lista kotisivuilla). Lisäksi OH‐TOWiin voi antaa perehdytyskoulutuksen hinauslentokelpuutuskoulutuspätevyyden omaavat kerhon jäsenet.<br><br><em>Konekohtaiset vaatimukset koulutukselle:</em></p>
<!-- /wp:paragraph -->

<!-- wp:list -->
<ul><li>OH‐DDS, SEP voimassa, vähintään 100h lentokokemusta: koululentoja opettajan harkinnan mukaan, kuitenkin vähintään 1 lento.</li><li>OH‐DDS, SEP voimassa, alle 100h lentokokemusta: koululentoja opettajan harkinnan mukaan, kuitenkin vähintään 2 erillistä lentoa ja 10 laskua, joista vähintään 2 sivutuulilaskuja.</li><li>OH‐DDS, SP(A) voimassa: lentoaika edellisten 365 päivän aikana oltava vähintään 25 tuntia moottorilentokoneilla, koululentoja opettajan harkinnan mukaan, kuitenkin vähintään 3 tuntia ja 20 laskua, joista vähintään 2 sivutuulilaskuja.</li><li>muut koneet: opettajan harkinnan mukaan.</li></ul>
<!-- /wp:list -->

<!-- wp:paragraph -->
<p>OH‐DDS:n perehdyttämiskoulutuksen yhteydessä lentäjälle annetaan myös vaadittava eroavuuskoulutus: SLPC (single lever power control).<br>Soveltamisohje lupakirjakoulutukseen: Koulutusohjelman mukainen perus‐ja jatkoulutus tulee antaa ensisijaisesti OH‐CAO:lla. OH‐DDS:n käyttöä (niin haluttaessa) suositellaan matkalentoihin.<br><br><em>Lentojen tärkeysjärjestys</em></p>
<!-- /wp:paragraph -->

<!-- wp:list {"ordered":true} -->
<ol><li>Koulu‐ ja tarkastuslennot</li><li>Hinauslennot (OH‐TOW, Räyskälä)</li><li>Muut lennot</li></ol>
<!-- /wp:list -->

<!-- wp:paragraph -->
<p><em>Laskutus</em><br><br>Kerho laskuttaa lentäjää koneen lentopäiväkirjaan merkityn lentoajan mukaan. Lentoajat (ilma‐aika) pyöristetään lähimpään 5 minuuttiin. Minimi laskutettava lentoaika on 15 minuuttia per lento. Tämä ei koske hinauslentotoimintaan liittyviä lentoja. Minimilaskutuksesta määrätään erikseen kerhon varaussäännöissä.<br><br><em>Moottorilennonopettajat</em><br><br>Lista moottorilennon opettajista löytyy kerhon kotisivuilta.<br><br><em>Moottorikoneiden varaukset<br></em><br>Moottorikoneiden varauksia koskien on voimassa, mitä kerhon johtokunnan hyväksymissä varaussäännöissä määrätään.<br></p>
<!-- /wp:paragraph -->