<!-- wp:paragraph -->
<p>PIKin kautta voit aloittaa moottorilento-opinnot koska vain! 
Yhteistyökumppanimme kanssa voit aloittaa PPL-etäteoriat vaikka heti ja 
suorittaa niitä omaan tahtiisi. PPL-etäteorioihin kuuluu myös pari 
lähiopetuspäivää, jotka sovitaan koulutusorganisaation kanssa.</p>
<!-- /wp:paragraph -->

<!-- wp:paragraph -->
<p>Teoriakurssi on ensimmäinen askel moottorilentäjän lupakirjaan. 
Kurssi ei edellytä aiempaa kokemusta tai tietämystä ilmailusta. 
Jokaisesta oppiaineesta järjestetään koe, joka on läpäistävä.</p>
<!-- /wp:paragraph -->

<!-- wp:paragraph -->
<p>PPL-kurssille osallistuaksesi sinun on oltava kerhon jäsen. Lisätiedot sähköpostitse: trg(ät)pik.fi</p>
<!-- /wp:paragraph -->

<!-- wp:heading {"level":1} -->
<h1>PPL(A)/LAPL(A)-teoriakurssi talvella 2018/2019</h1>
<!-- /wp:heading -->

<!-- wp:paragraph -->
<p><em>Talven 2019-2020 kursseista tiedotetaan täällä, kunhan niistä on tarkempaa tietoa.</em></p>
<!-- /wp:paragraph -->

<!-- wp:paragraph -->
<p>PIKiläisille on nyt tarjolla mahdollisuus opiskella
 PPL(A)/LAPL(A)-teoriat erittäin kilpailukykyiseen hintaan! Kurssin 
järjestelyt mukailevat kesällä 2017 ja keväällä 2018 järjestettyjä 
teoriakursseja.</p>
<!-- /wp:paragraph -->

<!-- wp:paragraph -->
<p>Nordic Avia Oy Juha Volotisen johdolla järjestää 
teoriat talven ja kevään aikana etäopiskelun ja lähiopetuspäivien 
yhdistelmänä. <strong>Kurssi muodostuu 200 € hintaisista moduuleista. 
Moduuleita tarvitaan 3, jos oppilaalla ei ole aiempaa lupakirjaa. Pursi-
 tai ultralupakirjallisen tarvitsee suorittaa vain 2 moduulia</strong> (moduulit #2 ja #3). Keskustelua kurssista foorumilla <a href="https://pik.ayy.fi/phpBB3/viewtopic.php?f=28&amp;t=2595">https://pik.ayy.fi/phpBB3/viewtopic.php?f=28&amp;t=2595</a></p>
<!-- /wp:paragraph -->

<!-- wp:paragraph -->
<p>Kurssi koostuu etäopiskelujaksoista ja jokaisen 
moduulin päätteeksi opittuja asioita käsitellään yhden päivän kestävällä
 lähiopetusjaksolla. Lähiopetusjaksot ja moduuliin liittyvät kokeet 
järjestetään lauantaisin Otaniemessä Maarintalon yhdistystilassa. 
Jokaista lähijaksoa seuraavan viikon keskiviikkoiltana on mahdollista 
suorittaa rästisuorituksia samassa paikassa. Etäopiskelun voi aloittaa 
heti ilmoittautumisen jälkeen saatuaan tunnukset verkkoalustalle.</p>
<!-- /wp:paragraph -->

<!-- wp:paragraph -->
<p><strong>Lähiopetusjaksojen aikataulu</strong><br><strong>La 8.12. Moduuli #1:</strong> Ilmailun säädökset, Ihmisen suorituskyky ja rajoitukset, Radiopuhelinliikenne ja -tekniikka (rästisuoritukset ke 12.12.)<br><strong>La 9.2. Moduuli #2:</strong> Sääoppi, Lennonteoria, Lentokoneen yleistuntemus (rästisuoritukset ke 13.2.)<br><strong>La 6.4. Moduuli #3:</strong> Suoritusarvot ja lennon suunnittelu, Lentosuunnistus, Lentotoiminta ja turvallisuus (rästisuoritukset ke 10.4.)</p>
<!-- /wp:paragraph -->

<!-- wp:paragraph -->
<p>Moduuli #1 on pakollinen niille, joilla ei ole aiempaa lupakirjaa.</p>
<!-- /wp:paragraph -->

<!-- wp:paragraph -->
<p>Huom! Jos kurssi kiinnostaa, mutta aikataulut eivät sovi, voitte olla yhteydessä Juha Volotiseen (<a href="mailto:info@nordicavia.fi">info@nordicavia.fi</a>).</p>
<!-- /wp:paragraph -->

<!-- wp:paragraph -->
<p>Teorioiden yhteydessä suoritetaan Trafin 
teoriakokeet hintaan 99 €/moduuli. Teoriakokeiden ja tarvittavan 
lentokoulutuksen jälkeen voi hakea LAPL(A) tai PPL(A) -lupakirjaa.</p>
<!-- /wp:paragraph -->

<!-- wp:paragraph -->
<p>Kurssin suorittamiseksi oppilaan täytyy hankkia 
itse suunnistuslaskin (esim. Jeppesen CR3), ICAO VFR kartta ja plotteri 
(tarvitaan jo moduulissa 2).</p>
<!-- /wp:paragraph -->

<!-- wp:paragraph -->
<p>Purjelentäjien kannattaa suorittaa LAPL(A)/PPL 
-teoriakoulutus myös kevyempää LAPL(S) + TMG mopulupakirjaa varten, 
jolloin kurssilta saa kattavan teoriakoulutuksen moottorilla 
lentämiseen. LAPL(S) + TMG lupakirjan voi myöhemmin ilman 
lisäteoriakoulutusta päivittää LAPL(A):ksi, jolla voi lentää 
SEP-peltikoneita. Sama teoriakoulutus kelpaa myös haettaessa 
UPL-ultralupakirjaa. LAPL(S) + TMG mopulupakirjaa tai UPL:ää varten ei 
tarvitse suorittaa ja maksaa Trafin teoriakokeita, kouluttajan kurssin 
aikana järjestämät teoriakokeet riittävät.</p>
<!-- /wp:paragraph -->

<!-- wp:paragraph -->
<p>Trafin teoriakokeet ovat voimassa suorittamisen 
jälkeen 24 kk, jonka jälkeen ne voi uusia ilman ylimääräistä 
teoriaopetusta, jollei ole vielä ehtinyt hakea LAPL(A) tai 
PPL(A)-lupakirjaa.</p>
<!-- /wp:paragraph -->

<!-- wp:paragraph -->
<p>PIK ei tällä hetkellä järjestä omaa SEP- tai 
TMG-kurssien lento-osaa, mutta voimme vinkata sopivia kouluttajatahoja. 
SEP-lentoihin yksi varteenotettava kouluttaja on teoriakurssin 
järjestävä Nordic Avia. PIKin oma moottorikone PIK-23 "Suhinu" OH-TOW ei
 sovellu peruskoulutukseen, mutta PIKiläisten on SEP-lupakirjan saamisen
 jälkeen mahdollista tyypittäytyä koneeseen ja lentää sillä Räyskälästä.</p>
<!-- /wp:paragraph -->

<!-- wp:paragraph -->
<p>Ilmoittautumiset teoriakurssille osoitteessa <a href="http://www.nordicavia.fi/pik-lapl-ppl-ilmo/">http://www.nordicavia.fi/pik-lapl-ppl-ilmo/</a>.
 Valitse ilmoittautuessasi kalenterista tarvitsemiesi moduulien 
lähiopetusjaksot ostoskoriin. Lisätietoja antaa kurssin opettaja Juha 
Volotinen (<a href="mailto:info@nordicavia.fi">info@nordicavia.fi</a>). Tietoa kurssin sisällöstä saa osoitteesta <a href="http://www.nordicavia.fi/ppl-ja-lapla-etateoriat/">http://www.nordicavia.fi/ppl-ja-lapla-etateoriat/</a>&nbsp;</p>
<!-- /wp:paragraph -->