<!-- wp:paragraph -->
<p><em>Hyväksytty PIK:n johtokunnan kokouksessa 29.3.2006</em></p>
<!-- /wp:paragraph -->

<!-- wp:heading {"level":4} -->
<h4>Yleistä</h4>
<!-- /wp:heading -->

<!-- wp:paragraph -->
<p>Näitä varaussääntöjä noudatetaan varattaessa Polyteknikkojen Ilmailukerhon ilma-aluksia.&nbsp;<br><br><em>Varaussääntöjen noudattaminen</em>&nbsp;<br><br>Rangaistuksena varaussääntöjen rikkomisesta voi seurata lentokielto johtokunnan harkinnan mukaan. Lentokieltoon asetetun jäsenen kaikki varaukset purkautuvat.&nbsp;<br><br><em>Koneanomukset</em>&nbsp;<br><br>Kerhon johtokunta voi myöntää anomuksesta moottori- tai purjekoneita leireille sekä moottorikoneita ajaksi, joka ylittää varaussäännöissä mainitun enimmäiskeston. Mikäli anomuksissa on selkeitä päällekkäisyyksiä, käytetään myöntämisperusteina kerhotunteja edeltävältä työkaudelta.</p>
<!-- /wp:paragraph -->

<!-- wp:heading {"level":4} -->
<h4>Purjelentokoneiden varaussäännöt</h4>
<!-- /wp:heading -->

<!-- wp:paragraph -->
<p><em>Päivittäiset lentovuorot</em></p>
<!-- /wp:paragraph -->

<!-- wp:list -->
<ul><li>Päivittäisistä lentovuoroista sovitaan kyseisen päivän aamuna klo 9.00 lentopaikalla, Räyskälässä purjekonehallilla. Koulutustoimintaan osallistuvista tulee vähintään yhden olla paikalla. Vuorot jakaa paikalla oleva lennonopettaja tai tämän puuttuessa purjelentovuosiltaan vanhin kerholainen. Kaikille on pyrittävä antamaa lentomahdollisuus.</li><li>Aamujaon jälkeen saapuneilla lentäjillä ei ole oikeutta ottaa konetta aamujaossa olleilta, poikkeuksena viralliset tarkastuslennot.</li><li>Aamujaossa vapaaksi jääneet koneet jaetaan lentäjille saapumisjärjestyksessä.</li></ul>
<!-- /wp:list -->

<!-- wp:paragraph -->
<p><em>Koneenvaraus ennakkoon, viikko- ja kisavaraukset</em></p>
<!-- /wp:paragraph -->

<!-- wp:list -->
<ul><li>Viikkovaraus on yhdelle kerhon jäsenelle viikon arkipäivien ajaksi varattu kone. Kisavaraus on purjelentokilpailuihin kilpailujen ajaksi varattu kone.</li><li>Purjekoneiden ennakkovarauksista päättää johtokunta.</li><li>Viikkovarauksiin varattavissa ovat FK, FM ja FY. Kisoihin on varattavissa myös FQ ja DG.</li><li>15.4 mennessä saapuneet anomuksen käsitellään yhtä aikaa 30.4. mennessä. Tämän jälkeen saapuvat anomukset käsitellään saapumisjärjestyksessä.</li><li>Varauksen voi perua ennen sen alkamista.</li><li>Kukin kerholainen voi tehdä kaksi varausta vuodessa.</li><li>Varauksista peritään varausmaksua 10 euroa alkavalta varausvuorokaudelta.</li><li>Viikkovaraus on voimassa maanantaista perjantaihin, kisavaraus ko. kisojen keston ajan.</li><li>Viikkovarauksissa mikäli varaaja ei ole paikalla aamujaon alkaessa, kone on vapaasti jaettavissa muiden mukana.</li><li>Ensimmäisiin purjelentokisoihinsa (maaliinlaskukisoja ei lasketa) osallistuva kerholainen saa vapautuksen varausmaksusta ko. kisoihin.</li></ul>
<!-- /wp:list -->

<!-- wp:heading {"level":4} -->
<h4><strong>Moottorikoneiden varaussäännöt</strong></h4>
<!-- /wp:heading -->

<!-- wp:paragraph -->
<p><em>Yleistä</em></p>
<!-- /wp:paragraph -->

<!-- wp:list -->
<ul><li>Moottorikoneiden varaukset tehdään Lentomaatti-varausohjelmaa käyttäen.</li><li>Konevarauksen saa suorittaa aikaisintaan 180 vuorokautta (6 kk) ennen lennon ajankohtaa</li><li>OH-TOW on varattavissa Lentomaatti-varausohjelmaa käyttäen vain Räyskälän purjelentokauden ulkopuolella.</li><li>Kentälle on saavuttava viimeistään 15 minuutin kuluessa varauksen alkamisesta, tai muutoin muilla jäsenillä on oikeus koneeseen.</li></ul>
<!-- /wp:list -->

<!-- wp:paragraph -->
<p><em>Varausten kestot</em></p>
<!-- /wp:paragraph -->

<!-- wp:list -->
<ul><li>Varausvuorokaudeksi laskentaan kaikki vuorokaudet, joina kone on varattuna yli 8 tuntia.</li><li>Yhdellä jäsenellä voi olla varauksia voimassa enintään kahdeksan (8) varausvuorokautta.</li><li>Viikonloppuvuorokausia, joiksi katsotaan lauantait ja sunnuntait, saa yhdellä jäsenellä olla varattuna samanaikaisesti enintään 2 varausvuorokautta.</li><li>Yhden yhtäjaksoisen varauksen pituus saa olla korkeintaan 5 varausvuorokautta.</li><li>Kaikki muut varaukset on anottava johtokunnalta.</li></ul>
<!-- /wp:list -->

<!-- wp:paragraph -->
<p><em>Minimilaskutus</em></p>
<!-- /wp:paragraph -->

<!-- wp:list -->
<ul><li>Minimilentoaika yli kahdeksan (8) tunnin varauksissa on:<ul><li>1.5.-30.9. välinen aika: 2 tuntia/varausvuorokausi.</li><li>1.10. - 30.4. välinen aika: 1,5 tuntia/varausvuorokausi.</li></ul>Johtokunnalta anotuissa varauksissa minimilentoaikaa korotetaan 0,5 h/varausvuorokausi. Varauksen kestoksi katsotaan Lentomaatissa olevan varauksen pituus tai se aika, jonka kone on poissa kerholaisten käytöstä, kumpi näistä on pidempi. Jos koneella on lennetty varauksen aikana vähemmän, on kerholla oikeus laskuttaa minimilentoajan mukaan.</li><li>Jos kone ei varauksen päättyessä palaa Malmille sään tai teknisen syyn takia, on varauksentekijä velvollinen ilmoittamaan asiasta koneen seuraavalle varaajalle, tai jollekin muulle henkilölle, joka välittää tiedon eteenpäin. Sään ollessa syynä on pilotti velvollinen omalla toiminnallaan ja kustannuksellaan järjestämään koneen ensi tilassa takaisin Malmille.</li></ul>
<!-- /wp:list -->

<!-- wp:paragraph -->
<p><em>Varausten peruutukset</em></p>
<!-- /wp:paragraph -->

<!-- wp:list -->
<ul><li>Enintään kahdeksan (8) tunnin varauksen voi perua samana päivänä.</li><li>Yli kahdeksan (8) tunnin varaus tulee perua yhtä monta päivää aikaisemmin kuin on varauksen kesto. Esimerkiksi viikon varaus viikkoa aiemmin ja päivän varaus 24 tuntia ennen varauksen alkua. Tämä sääntö koskee myös varauksen muuttamista.</li><li>Koneella ei ole pakko lentää, vaikka sen on varannutkin, jos lentoa ei voida suorittaa turvallisesti tai määräysten mukaisesti. Älä ota turhia riskejä!</li></ul>
<!-- /wp:list -->